**Zápisnica**

**zo zasadnutia komisie pre cestovný ruch, regionálny rozvoj, služby a technickú činnosť mesta napísaná dňa 20.10.2021**

Komisia pre cestovný ruch, regionálny rozvoj, služby a technickú činnosť v meste ( ďalej len ako „komisia“) začala svoje zasadanie dňa 20.10.2021 o 16:15 hod. v zasadačke Mestského úradu Námestovo. Predseda komisie Ing. Peter Kolada privítal členov komisie a konštatoval ,že komisia sa zišla v počte 7 členov a je v zmysle článku 8 ods. 2 rokovacieho poriadku komisií mestského zastupiteľstva v Námestove (ďalej len ako „rokovací poriadok“) spôsobilá rokovať.

**Prítomní:** Ing. Peter Kolada, Rastislav Žulko, Ing. Arch. Danica Hollá , Martin Florek, Milan Šurin, Tomáš Dibdiak, Marek Kapičák

**Neprítomní, ospravedlnení:** Marianna Čajková, Jana Rusnáková

**Hostia**: Kristína Olexíková, Ivana Priputenová

**K bodu 1 – Otvorenie zasadnutia, privítanie a schválenie programu**

Predseda oboznámil členov komisie o programe zasadnutia komisie uvedenom v pozvánke zo dňa 13.10.2021 a zároveň dal členom komisie v zmysle článku 8 ods. 3 rokovacieho poriadku možnosť program doplniť, zmeniť resp. pripomienkovať. Program ostal nezmenený v nasledovnom znení:

1. Otvorenie, privítanie, schválenie programu
2. Informácie o činnosti OZ Ňufáčik
3. Návrh VZN č.3/2021 miestnom poplatku za komunálne odpady a drobné stavebné odpady / predkladá P.Kolada /
4. Historické fotografie starého Námestova – cenové ponuky
5. Diskusia
6. Rôzne
7. Záver

Hlasovanie členov komisie o navrhovanom programe: za - 7 proti – 0, zdržal sa – 0

Komisia pokračovala v rokovaní v nezmenenom programe

**K bodu 2 - Informácie o činnosti OZ Ňufáčik**

**K. Olexiková**

Ďakujem krásne za privítanie a pozvanie. OZ Ňufáčik funguje od r.2018. Našou úlohou je pomáhať túlavým psom v Námestove a v okolitých dedinách, od tohto roku sa nám rozšírila naša činnosť o kastráciu mačiek, aby sa znížili počty nechcených zvierat.

Naša činnosť je staranie sa o odchytené túlavé zvieratá, zhruba cca 2-3 hodiny denne závisí to od počtu zvierat. Kde sa aktívne venujeme psíkom,(zabezpečenie vody, krmiva, výbeh, čistenie kotercov, zabezpečenie čipovania, zverolekára, ošetrenie....) v našej skupine je 15 dobrovoľníkov. Aktívne im hľadáme nové domy, spolupracujeme so Slobodou zvierat, dokonca psíky adoptujeme aj do Nemecka, kde sa nám podarilo umiestniť už 7 psíkov.

Našim cieľom je doplniť si skúšky na odchyt zvierat. aby sme mohli ako OZ fungovať oficiálne a poskytnúť tie to služby mestu Námestovu a okolitým obciam. Momentálne naše finančné zdroje obsahujú dobrovoľné príspevky občanov, aukcie , 2% dane.

Radi by sme požiadali o dlhodobý prenájom a rozšírenie stanice. Momentálne disponujeme 10 odchytovými kotercami, kde je umiestnených 7 psov a zvyšných 6 psov je v tzv. dočasných opaterách. Ak by sme mali svoje prenajaté priestory chceli by sme naše služby poskytnúť aj okolitým obciam. Finančné náklady len na veterinárne ošetrenie obsahuje 800-1000€ mesačne

Psíky majú povinné a nepovinné očkovanie a tiež sú všetky vykastrované.

Orava nemá žiaden útulok, je to výhodná poloha a pre nás je veľmi potrebné rozšírenie. Máme v pláne vybudovať nové koterce a voľný výbeh. Plus potrebujeme karanténe priestory aj pre malých psíkoch do tých 10-11 mesiacov. Keďže je povinnosťou mesta a obcí disponovať zmluvou o odchyte zvierat, a preto apelujeme na Vás aby sme mohli svoje služby poskytnúť.

**Ing.Arch Hollá**

Ja sa prikláňam k tomu, že miesto, ktoré máte je vhodné. Je mimo zástavby, je tam lesík a je to na mestskom pozemku.

**T.Dibdiak**

Tam je tá výhoda, že je tam ten lesík, ktorý spĺňa v lete tieň a hlavne je to mimo obcí.

Chcem sa spýtať na vybudovanie infraštruktúry akú máte predstavu?

**K. Olexíková**

Budeme si to budovať sami, nám ide o ten pozemok. Mesto to nebude nič stáť. Jedine až keď sa dohodneme na odchyte tak tam bude poplatok jednorazový a ročný.

**M.Florek**

Na ako dlho chcete prenajať a akú šírku?

**K.Olexiková**

Aspoň na 20-30 rokov a čím väčšie tým lepšie, treba však rátať do budúcna ak sa urobia zmluvy s okolitými dedinami tak treba uvažovať z väčšou kapacitou záchytného miesta.

**R. Žulko**

Keď vám daný pozemok mesto dá do prenájmu, aký benefit môže získať mesto?

**K. Olexíková**

Mesto by malo ten benefit, že naše služby budú poskytnuté bez poplatku.

**Ing. Arch Hollá**

Je potrebné spísať žiadosť, s konkrétnymi požiadavkami, podmienkami...

**K bodu 3 -** Návrh VZN č.3/2021 miestnom poplatku za komunálne odpady a drobné stavebné odpady / predkladá P.Kolada /

**P.Kolada**

V materiáloch ste dostali návrh a analýzu komunálneho odpadu. Boli už rokovania ohľadom toho čo nás čaká v prípade zrušenia skládky. Nebolo prijaté žiadne uznesenie.

**T. Dibdiak**

Na Severnej v piatok vyvezú smeti a v nedeľu už je okolo košov už sú naukladané smeti.

Je problém s komunálnym odpadom.

**P.Kolada**

Táto téma je tu už dlhodobá, zatiaľ bez výsledku. Chýbajú na sídliskách kontajnerové stojiska, tiež vidím problém v perióde zberu komunálneho odpadu.

**Ing. Arch.Holla**

Poviem Vám pohľad občana, ktorý býva v rodinnom dome, ktorý separuje odpad už dlhodobo. Nenaplní smetný kôš, nakoľko sa snaží čo najviac zrecyklovať, či už bio odpad do kompostéru, pet fľaše osobitne, plechovky, papier, naozaj tá smetná nádoba je naplnená jedným vrecom.

Dané VZN je, nesprávne naformulované. Je potrebné to správne špecifikovať a prehodnotiť dané VZN.

**Florek**

Je na škodu, že mesto nemá zabezpečené smetné nádoby aj pri rodinných domoch. Je tu priestor pri rodinných domov kde by mohli byť vybudované takéto stojiska. Problém je s občanmi, ktorí prenajímajú a vydeklarujú, že v danom byte nebýva a tým pádom je oslobodený od platenia poplatkov za komunálny odpad.

**Šurin**

Ten istý problém je aj keď sa nahlásia na trvalý pobyt ,že tam býva len jedna osoba a popritom tam bývajú aj štyri osoby a platia len za jednu osobu.

**Uznesenie:** KCR-34: Komisia pre cestovný ruch, regionálny rozvoj, služby a technickú činnosť mesta

A/ neodporúča MsZ prijať Návrh VZN č.3/2021 miestnom poplatku za komunálne odpady a drobné stavebné odpady

**6 za, proti 0, zdržal sa 1**

B/ odporúča MsÚ v Námestove dopracovať Návrh VZN č.3/2021 o miestnom poplatku za komunálne odpady a drobné stavebné odpady z dôvodu, že návrh reálne nezahŕňa množstevný zber, iba periodické vyvážanie odpadu, nie je dostatočnou motiváciou na separáciu, celkové znenie je nejednoznačné a nie sú dostatočne definované základné pojmy, viaceré znenia sú navrhnuté zmätočne.

**7 za. proti 0, zdržal sa 0**

C/ odporúča MsÚ v Námestove zapracovať položku do návrhu rozpočtu na rok 2022, finančný príspevok 10 tisíc Euro na motivačnú kampaň na podporu separácie odpadu v Námestove.

**7 za. proti 0, zdržal sa 0**

**K bodu 4 Historické fotografie starého Námestova**

**Šurin**

Je to návrh takých podstavcov s fotkami starého Námestova. Máme k dispozícii 2 cenové ponuky. Jedna je konštrukcia z kovu kde cena vychádza cca 400€, lacnejšia verzia je z dreva cca 240€ .

Navrhujeme aby mesto Námestovo to zahrnulo do finančného rozpočtu pre rok 2022

**Ing. Arch Hollá**

Je potrebné mať nachystané aké motívy, aké pohľady a kde by to bolo umiestnené a aj počet koľko banerov

**T.Dibdiak**

Na začiatok som za nižšiu sumu, potom odporúčam možno isť aj formou sponzoringu.

**Uznesenie KCR- 35**: Komisia pre cestovný ruch, regionálny rozvoj, služby a technickú činnosť mesta Námestovo odporúča zahrnúť do rozpočtu na rok 2022 finančnú položku vo výške 5000€ na realizáciu info panelov z historickými fotkami mesta Námestovo

**Hlasovalo:**

**Za 7**

**Proti 0**

**Zdržal sa 0**

**K bodu 5 – Diskusia**

**K bodu 6 – Rôzne**

**K bodu 7 – Záver**

Na záver predseda komisie poďakoval všetkým členom za účasť na komisii a zasadnutie komisie ukončil